Dragi roditelji,

S obzirom na aktualnu epidemiološku situaciju i organizaciju rada u Službi za školsku i adolescentnu medicine Nastavnog zavoda za javno zdravstvo SDŽ, ovim putem Vas obaviještavamo o nastavku aktivnosti i uputama vezanim uz preglede djece pred upis u 1. razred osnovne škole, za školsku godinu 2020./2021.

**MOLIMO DA SE ZA TERMIN PREGLEDA JAVITE NADLEŽNOM ŠKOLSKOM TIMU PUTEM TELEFONA U VREMENU OD 15. SVIBNJA DO 22. SVIBNJA 2020.**

**Barem 3 dana prije pregleda**, dužni ste dostaviti nadležnom školskom liječniku sljedeću dokumentaciju putem e- maila:

* Upitnik s anamnestičkim podacima koji ispunjava roditelj **(Poveznica na UPITNIK ZA RODITELJE)**
* Izvod iz kartona nadležnog pedijatra i ispis cijepljenja

(telefonski se javiti nadležnom pedijatru i dogovoriti da se navedena dokumentacija šalje na službeni mail tima školske medicine)

* Dodatna dokumentacije ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju, Mišljenje predškolske ustanove/ vrtića o razvojnimaspektima djeteta ovisno o kronološkoj dobi)

**Prema preporuci Hrvatskog zavoda za javno zdravstvo, pri upisu će se obaviti cijepljenje MO-PA-RU i IPV (Poveznica** [**https://www.hzjz.hr/priopcenja-mediji/preporuke-o-provedbi-obveznog-programa-cijepljenja-tjekom-epidemije-covid-19/**](https://www.hzjz.hr/priopcenja-mediji/preporuke-o-provedbi-obveznog-programa-cijepljenja-tjekom-epidemije-covid-19/)**).**

**VAŽNO!**

* Prilikom dolaska na pregled, u pratnji smije biti samo jedan roditelj, a dolazi se točno u vrijeme termina za pregled.
* Sukladno epidemiološkim mjerama i preporukama, prije ulaska u ustanovu i čekaonicu, djeci i pratnji će se mjeriti tjelesna temperatura. **Djeca i odrasli u pratnji s febrilitetom i respiratornim simptomima neće biti primljeni.**
* Obavezna dezinfekcija ruku prije ulaska u ordinaciju.
* Odrasle osobe u pratnji molimo da dođu sa zaštitnom maskom.
* **Obavezno donijeti iskaznicu cijepljenja i zdravstvenu iskaznicu.**
* Prije ulaska na pregled, roditelj **će ispuniti** Izjavu o mogućem riziku zaraze SARS-CoV-2 virusom za sebe i dijete **(Poveznica na IZJAVU DIJETE/RODITELJ)**

**ZA PREGLED SE POTREBNO NARUČITI PUTEM TELEFONA**

Molimo nazvati po danima kako slijedi

15.05.2020 od 7:00-8:00 ,od 12;00-13:00

18.05.2020 od 7:00-8:00 ,od 12:00-13:00

19.05.2020 od 7:00-8:00 ,od 12:00-13:00

20.05.2020 od 14:00-15:00 ,od 19:00-20:00

21.05.2020 od 14:00-15:00 ,od 19:00-20:00

22.05.2020 od 14:00-15:00 ,od 19:00-20:00

**RODITELJI SE MORAJU JAVITI ZA TERMIN U VREMENU OD 15. SVIBNJA DO 22. SVIBNJA 2020.**

**NADLEŽNI TIM ŠKOLSKE MEDICINE**

**OŠ - Blatine – Škrape, Plokite, COO Slava Raškaj, Hvar, Gripe**

Katarina Tomelić Ercegović, dr. med.,spec. šk. med.

Nina Andrić, bacc. med. techn.

nina.andric@nzjz-split.hr

Tel.: 021/483-177